**Rámcová dohoda o zabezpečení leteckej prepravy osôb a súvisiacich služieb**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších právnych predpisov medzi:

|  |  |
| --- | --- |
| **1. Objednávateľ** |  |
| názov organizácie: |  |
| sídlo: | |
| zastúpený: |  |
| IČO: |  |
| DIČ: |  |
| Bankové spojenie: |  |
| IBAN: |  |
| SWIFT: |  |
| e-mailová adresa: |  |

(ďalej len „**Objednávateľ**“)

|  |  |  |  |
| --- | --- | --- | --- |
| **2. Poskytovatelia** | |  | |
| **Poskytovateľ 1:**  obchodné meno: | |  | |
| sídlo: | |  | |
| zastúpený: | |  | |
| IČO: | |  | |
| IČ DPH: | |  | |
| DIČ: | |  | |
| Bankové spojenie: | |  | |
| IBAN: | |  | |
| SWIFT: | |  | |
| Zapísaný v obchodnom registri | | | |
| Kontaktné údaje: | e-mailová adresa: | |
|  | telefónne číslo: | |

|  |  |  |
| --- | --- | --- |
| **Poskytovateľ 2:**  obchodné meno: | |  |
| sídlo: | |  |
| zastúpený: | |  |
| IČO: | |  |
| IČ DPH: | |  |
| DIČ: | |  |
| Bankové spojenie: | |  |
| IBAN: | |  |
| SWIFT: | |  |
| Zapísaný v obchodnom registri | | |
| Kontaktné údaje: | e-mailová adresa: | |
|  | telefónne číslo | |

|  |  |  |
| --- | --- | --- |
| **Poskytovateľ 3:**  obchodné meno: | |  |
| sídlo: | |  |
| zastúpený: | |  |
| IČO: | |  |
| IČ DPH: | |  |
| DIČ: | |  |
| Bankové spojenie: | |  |
| IBAN: | |  |
| SWIFT: | |  |
| Zapísaný v obchodnom registri | | |
| Kontaktné údaje: | e-mailová adresa: | |
|  | telefónne číslo: | |

**Poskytovateľ X (doplní sa potrebný počet Poskytovateľov):**

(ďalej každý poskytovateľ 1 až X samostatne len ako „**Poskytovateľ**“ a spoločne len ako „**Poskytovatelia**)

(Objednávateľ a Poskytovatelia spolu len ako „**účastníci dohody**“ alebo jednotlivo len ako „**účastník dohody**“)

(Rámcová dohoda o zabezpečení leteckej prepravy osôb a súvisiacich služieb ďalej len **„Rámcová dohoda“**)

**Čl. 1**

**Úvodné ustanovenie**

* 1. Účastníci dohody uzatvárajú túto Rámcovú dohodu v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“) na základe výsledku verejného obstarávania na predmet zákazky „Zabezpečenie leteckej prepravy osôb a súvisiacich služieb“, ktorú Objednávateľ ako verejný obstarávateľ vyhlásil vo Vestníku verejného obstarávania č. ... zo dňa ... pod značkou ... a v Úradnom Vestníku Európskej únie č. ... zo dňa ... pod značkou (ďalej iba ako „verejné obstarávanie“).

* 1. Každý Poskytovateľ vyhlasuje, že:

1. sa oboznámil a preskúmal všetky podmienky a okolnosti súvisiace s realizáciou predmetu Rámcovej dohody a sú mu známe všetky technické a kvalitatívne podmienky plnenia predmetu Rámcovej dohody,
2. predmet Rámcovej dohody je mu jasný a na základe svojich schopností, technického vybavenia a personálu, ktorý má k dispozícii, je schopný ho vykonať riadne, včas, kompletne a na požadovanej odbornej úrovni a v súlade s touto Rámcovou dohodou, ako aj príslušnými právnymi predpismi,
3. je oprávnený a po celú dobu platnosti Rámcovej dohody bude oprávnený poskytovať Objednávateľovi služby uvedené v bode 2.1 a špecifikované v bode 2.2, 2.3 a 2.4.
   1. Účelom Rámcovej dohody je zabezpečiť jednosmernú alebo spiatočnú leteckú prepravu osôb pri zahraničných a tuzemských pracovných cestách z Bratislavy a Viedne do destinácií podľa potrieb verejného obstarávateľa, ktoré budú uvedené v požiadavke verejného obstarávateľa, a to hospodárnym, transparentným a efektívnym spôsobom, pri zachovaní princípov proporcionality, rovnakého zaobchádzania a nediskriminácie hospodárskych subjektov, s ohľadom na odôvodnené potreby a záujmy Objednávateľa. Zoznam predpokladaných destinácií je uvedený v Prílohe č. 2, pričom Objednávateľ nie je obmedzený týmto zoznamom, teda je oprávnený požadovať zabezpečenie leteckej prepravy do akejkoľvek destinácie, ktorá nie je uvedená v Prílohe č. 2.
   2. Objednávateľ uzatvára túto Rámcovú dohodu s maximálne 10timi (slovom: desiatimi) úspešnými uchádzačmi, ktorí sa zúčastnili verejnej súťaže a predložili ponuku v lehote na predkladanie ponúk, splnili podmienky účasti a požiadavky na predmet zákazky a neboli z postupu verejného obstarávania vylúčení alebo ich ponuka nebola z postupu verejného obstarávania vylúčená na základe niektorého z dôvodov stanovených zákonom o č. 343/2015 Z. z. a poskytol riadnu súčinnosť pri uzatváraní Rámcovej dohody podľa zákona č. 343/2015 Z. z. Počas trvania tejto Rámcovej dohody bude dochádzať k opätovnému otváraniu súťaže prostredníctvom zadania konkrétnej požiadavky Objednávateľa na zabezpečenie leteckej prepravy adresovanej všetkým Poskytovateľom v súlade s § 83 ods. 5 písm. b) zákona č. 343/2015 Z. z.
   3. K opätovnému otváraniu súťaže prostredníctvom zadania konkrétnej požiadavky Objednávateľa dochádza postupom uvedeným v článku 4, ak ide o výber Poskytovateľa pri plánovanej pracovnej ceste, alebo uvedeným v článku 5, ak ide o výber Poskytovateľa pri mimoriadnej pracovnej ceste.
   4. Ak konkrétny Poskytovateľ v procese verejného obstarávania preukazoval technickú spôsobilosť alebo odbornú spôsobilosť prostredníctvom technických alebo odborných kapacít inej osoby, zaväzuje sa pri plnení predmetu Rámcovej dohody v súlade s § 34 ods. 3 zákona č. 343/2015 Z. z. používať kapacity osoby, ktorej spôsobilosť využil na preukázanie technickej spôsobilosti alebo odbornej spôsobilosti.

**Čl. 2**

**Predmet Rámcovej dohody**

1. Rámcová dohoda upravuje podmienky, za akých Objednávateľ zadáva požiadavky na zabezpečenie leteckej prepravy pri plánovaných i mimoriadnych pracovných cestách svojich pracovníkov a za akých Poskytovateľ v súlade s účelom Rámcovej dohody uvedeným v bode 1.3 zabezpečuje leteckú prepravu pre Objednávateľa a za akých poskytuje asistenčné služby a informačné služby uvedené v Rámcovej dohode.
2. Poskytovateľ v súlade s bodom 2.1 za podmienok uvedených v Rámcovej dohode sa zaväzuje:
3. vybrať v súlade s požiadavkou Objednávateľa optimálne a ekonomicky najvýhodnejšie letecké spojenie,
4. predložiť ponuku na vybrané letecké spojenie uvedené v písmene a) tohto bodu,
5. zabezpečiť na základe a v súlade s objednávkou dostupnú/dostupné letenku/letenky na vybrané letecké spojenie uvedené v písmene a) tohto bodu Rámcovej dohody a doručiť ju/ich elektronickou poštou v súlade s touto Rámcovou dohodou,
6. poskytovať Objednávateľovi nepretržité asistenčné služby uvedené v bode 2.3.
7. poskytovať Objednávateľovi informačné služby uvedené v bode 2.4.
8. Poskytovateľ na základe Rámcovej dohody poskytuje Objednávateľovi asistenčné služby v nasledujúcom rozsahu:
9. kontaktná telefónna linka 24 hodín denne,
10. predcestovná, technická a administratívna asistencia, a to najmä zmena rezervácie cestujúceho, zaobstaranie náhradnej letenky, ak osoba, na ktorú je vystavená letenka, nemohla nastúpiť na pôvodne objednaný let z dôvodov na strane Objednávateľa, Poskytovateľa, alebo leteckého prepravcu, alebo z dôvodu vyššej moci,
11. pomoc a súčinnosť pri riešení reklamácií súvisiacich s leteckou prepravou,
12. pomoc pri uplatňovaní práva na kompenzáciu zo strany leteckej spoločnosti v zmysle Naradenia (ES) č. 261/2004 Európskeho parlamentu a Rady z 11.02.2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov, a ktorým sa zrušuje nariadenie (EHS) č. 295/91.
13. Poskytovateľ sa zaväzuje poskytnúť Objednávateľovi informačné služby vo forme informácie:
14. o presnom časovom a geografickom pláne cesty, a to dátum a miesto požadovaného odletu a príletu s uvedením prípadných prestupov a dĺžky letu,
15. o dodatočných údajoch a dokumentoch požadovaných zo strany leteckej spoločnosti súvisiacich s požiadavkou Objednávateľa,
16. o štruktúre ceny letenky vrátane letiskových poplatkov a ostatných povinných poplatkov,
17. o možnostiach zmeny alebo úpravy letenky,
18. o leteckej spoločnosti,
19. o povolenej váhe a rozmeroch podpalubnej a príručnej batožiny, ktorú môže zamestnanec Objednávateľa a osoby určené Objednávateľom prenášať pri tomto lete.
20. Objednávateľ sa zaväzuje zaplatiť za riadne a včas Poskytovateľom poskytnuté plnenie podľa článku 2 cenu dohodnutú podľa Rámcovej dohody.

**Čl. 3**

**Práva a povinnosti účastníkov dohody a plnenie Rámcovej dohody**

1. Poskytovateľ sa zaväzuje pri plnení tejto Rámcovej dohody dodržiavať všetky príslušné právne predpisy platné a účinné na území Slovenskej republiky, ako aj postupovať s potrebnou odbornou starostlivosťou, podľa svojich najlepších schopností a v súlade so záujmami Objednávateľa, ktoré pozná alebo s prihliadnutím na všetky okolnosti musí poznať.
2. Každý Poskytovateľ je povinný pri opätovnom otvorení súťaže postupom podľa tejto Rámcovej dohody predložiť ponuku najmenej v prípade 75 % (sedemdesiatichpiatich percent) požiadaviek Objednávateľa v kalendárnom štvrťroku.
3. Poskytovateľ je oprávnený predložiť ponuku na základe požiadavky Objednávateľa postupom podľa článku 4, ak ide o plánovanú leteckú prepravu, alebo článku 5, ak ide o mimoriadnu leteckú prepravu.
4. Ak Objednávateľ akceptuje ponuku Poskytovateľa predloženú a vybranú postupom uvedeným v článku 4 alebo článku 5, Poskytovateľ sa zaväzuje pre Objednávateľa zabezpečiť v súlade s objednávkou Objednávateľa jednosmerné alebo spiatočné letenky v kategóriách uvedených v objednávke Objednávateľa a doručiť tieto letenky Objednávateľovi za podmienok stanovených touto Rámcovou dohodou.
5. Ak má Poskytovateľ zabezpečiť leteckú prepravu, ktorá sa má uskutočniť o viac ako **72 hodín** od odoslania elektronickej požiadavky na leteckú prepravu, Objednávateľ pri výbere ponuky na leteckú prepravu postupuje podľa článku 4 Rámcovej dohody, ktorý je určený pre plánované pracovné cesty. Ak má Poskytovateľ zabezpečiť leteckú prepravu, ktorá sa má uskutočniť o menej ako **72 hodín** od odoslania elektronickej požiadavky na leteckú prepravu, Objednávateľ pri výbere ponuky na leteckú prepravu postupuje podľa článku 5 Rámcovej dohody, ktorý je určený pre mimoriadne pracovné cesty.
6. V čase od odoslania požiadavky na leteckú prepravu do výberu úspešnej ponuky je Objednávateľ povinný zachovať dôvernosť a mlčanlivosť o obsahu predložených ponúk.
7. Komunikácia medzi Objednávateľom a Poskytovateľmi prebieha výlučne v slovenskom jazyku. V odôvodnených prípadoch a na požiadanie Objednávateľa Poskytovateľ predloží Objednávateľovi potrebnú dokumentáciu aj v anglickom jazyku. Účastníci dohody pri plnení Rámcovej dohody komunikujú prostredníctvom elektronickej pošty a v prípadoch výslovne upravených v tejto rámcovej dohode telefonicky, a to prostredníctvom kontaktných údajov uvedených v záhlaví tejto zmluvy. Komunikácia v rámci opätovného otvárania súťaže (zasielanie požiadavky, predkladanie ponúk, vyhodnotenie ponúk, doručenie Oznámenia o výsledku) bude prebiehať výlučne prostredníctvom príslušných funkcionalít elektronického komunikačného systému JOSEPHINE. Výsledkom opätovného otvárania súťaže bude vystavenie objednávky, ktorá bude doručená úspešnému Poskytovateľovi elektronickou poštou (e-mailom).
8. Objednávateľ elektronickou poštou oznámi každému Poskytovateľovi meno a priezvisko, emailovú adresu a telefonický kontakt osoby poverenej na podanie objednávky a osoby poverenej na prevzatie letenky do 3 pracovných dní od nadobudnutia účinnosti tejto Rámcovej dohody. Účastníci dohody sú povinní elektronickou poštou oznámiť si zmenu údajov oznámených na základe predchádzajúcej vety i kontaktných údajov uvedených v záhlaví tejto Rámcovej dohody bezodkladne najneskôr do 7 pracovných dní od vtedy, čo nastala zmena bez nevyhnutnosti uzatvorenia dodatku k tejto Rámcovej dohode. Zmena údajov je účinná voči druhému účastníkovi dohody dňom jej oznámenia. Pre zamedzenie pochybností povinnosť oznámenia zmeny údajov má Objednávateľ voči každému Poskytovateľovi a každý Poskytovateľ len voči Objednávateľovi.
9. Poskytovateľ sa zaväzuje zabezpečiť bezplatné storno objednávky alebo letenky na zabezpečenie prepravy, ak požiadavka Objednávateľa na storno objednávky alebo letenky, a to aj bez uvedenia dôvodu stornovania, je Objednávateľom odoslaná Poskytovateľovi najneskôr **do 24 hodín** pred časom odletu uvedenom v stornovanej objednávke alebo letenke. Stornovanie letenky môže uskutočniť aj zamestnanec Objednávateľa, na ktorého je vystavená letenka.
10. Poskytovateľ je povinný potvrdiť prijatie objednávky oznámením tejto skutočnosti na e-mailovú adresu Objednávateľa do 1 hodiny od jej odoslania Objednávateľom, alebo v tejto lehote oznámiť Objednávateľovi, že objednávka je neúplná. Ak Poskytovateľ nepotvrdí prijatie objednávky do 1 hodiny od jej odoslania Objednávateľom alebo v tejto lehote neoznámi Objednávateľovi, že objednávka je neúplná, Objednávateľ je oprávnený uskutočniť nové opätovné otvorenie súťaže podľa článku 4 alebo článku 5
11. Poskytovateľ sa zaväzuje strpieť výkon kontroly/auditu/overovania súvisiaceho s poskytnutými službami, vykonaného oprávnenými osobami, ktorými sú najmä:
12. objednávateľ a ním poverené osoby,
13. Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
14. Najvyšší kontrolný úrad SR, Úrad vládneho auditu, Certifikačný orgán a nimi poverené osoby,
15. Orgán auditu, jeho spolupracujúce orgány a osoby poverené na výkon kontroly/auditu,
16. Splnomocnení zástupcovia Európskej Komisie a Európskeho dvora audítorov,
17. Orgán zabezpečujúci ochranu finančných záujmov EÚ,
18. Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ,
19. iné osoby vykonávajúce kontrolu/audit/overovanie na základe právnych predpisov platných a účinných na území Slovenskej republiky.

Poskytovateľ sa zaväzuje príslušným oprávneným osobám a objednávateľovi poskytnúť za týmto účelom potrebnú súčinnosť. V prípade, ak poskytovateľ zabezpečuje poskytnutie predmetu dohody cez tretie strany, je povinný zabezpečiť, aby sa táto povinnosť vzťahovala aj na ne. Uvedená povinnosť strpieť výkon auditu/kontroly trvá i po ukončení tejto rámcovej dohody. V prípade, že ešte nedošlo k plneniu z dohody a výsledky administratívnej finančnej kontroly objednávateľa neumožňujú financovanie predmetu dohody, objednávateľ je oprávnený bez akýchkoľvek sankcií odstúpiť od tejto dohody.

1. Poskytovateľ nie je oprávnený bez predchádzajúceho písomného súhlasu Objednávateľa postúpiť na tretiu osobou a ani založiť akékoľvek svoje pohľadávky vzniknuté na základe alebo v súvislosti s touto Rámcovou dohodou alebo plnením záväzkov podľa tejto Rámcovej dohody (ďalej aj len **„pohľadávka zo Zmluvy**“).

**Čl. 4**

**Výber Poskytovateľa pri plánovanej pracovnej ceste**

1. Opätovné otváranie súťaže sa bude uskutočňovať podľa potreby Objednávateľa. Pri plánovanej pracovnej ceste je Objednávateľ povinný opätovne otvoriť súťaž prostredníctvom zadania konkrétnej požiadavky na zabezpečenie leteckej prepravy. Objednávateľ je povinný v súlade s § 83 ods. 5 písm. b) zákona č. 343/2015 Z. z. osloviť všetkých Poskytovateľov uvedených v záhlaví tejto Rámcovej dohody.
2. Opätovné otvorenie súťaže Objednávateľom pri plánovanej pracovnej ceste bude prebiehať počas pracovných dní v čase od 8:00 do 16:00 hod. formou elektronickej požiadavky na predkladanie ponúk prostredníctvom komunikačného systému JOSEPHINE (ďalej len „požiadavka“). V rámci jednej požiadavky môže Objednávateľ požadovať predloženie ponuky na zabezpečenie leteckej prepravy do viacerých destinácii, pričom Objednávateľ vyhodnotí predložené ponuky na leteckú prepravu do každej destinácie osobitne. Poskytovateľ je oprávnený predložiť ponuku na zabezpečení leteckej prepravy aj len do niektorých z Objednávateľom požadovaných destinácii uvedených v požiadavke Objednávateľa. Na účely vyhodnocovania splnenia povinnosti Poskytovateľov podľa bodu 3.2 sa každá destinácia v jednej požiadavke považuje za samostatné opätovné otvorenie súťaže.
3. Objednávateľ je povinný zadať svoje konkrétne požiadavky na zabezpečenie predmetu plnenia prostredníctvom požiadavky, náležitosti ktorej sú uvedené v bode 6.2. V požiadavke Objednávateľ uvedie všetky potrebné a dôležité informácie týkajúce sa podmienok a priebehu predkladania ponúk.
4. Lehota na predloženie ponuky Poskytovateľom trvá **60 minút od odoslania požiadavky** Objednávateľom podľa Rámcovej dohody.
5. Požiadavku bude Objednávateľ ako verejný obstarávateľ zasielať elektronicky prostredníctvom komunikačného systému JOSEPHINE. Poskytovateľ, ktorý sa rozhodne predložiť ponuku, je povinný ju predložiť v určenej lehote, spôsobom a za podmienok uvedených v Rámcovej dohode.
6. Poskytovateľ je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie objednávky, pričom do svojich cien zahrnie všetky a akékoľvek interné a externé náklady spojené s plnením predmetu objednávky.
7. V prípade nezrovnalosti alebo nejasnosti v ponuke uchádzača požiada Objednávateľ uchádzača o vysvetlenie ponuky a ak je to potrebné, aj o predloženie dôkazov k poskytnutému vysvetleniu. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.
8. Objednávateľ vyhodnotí prijaté ponuky podľa bodu 4.4. na základe kritéria „najnižšia cena letenky“, pričom Objednávateľ je povinný pri posudzovaní najnižšej ceny zobrať do úvahy celkovú cenu v EUR s DPH za požadovaný predmet plnenia, ktorú Poskytovateľ predloží vo svojej ponuke.
9. Hodnotenie ponúk Poskytovateľov (na účely úpravy opätovného otvárania súťaže v nasledujúcich bodoch tohto článku Rámcovej dohody ďalej aj „uchádzači“) doručených v stanovenej lehote na predkladanie ponúk pri opätovnom otvorení súťaže je dané pridelením príslušného poradia jednotlivým ponukám podľa návrhov uchádzačov na plnenie kritéria na vyhodnotenie ponúk (od najnižšej ceny po najvyššiu). Objednávateľ vyhodnotí, či ponuka uchádzača, ktorý sa v poradí zostavenom podľa predchádzajúcej vety umiestnil na prvom mieste, spĺňa podmienky uvedené v požiadavke (teda požiadavky na predmet zákazky v ponuke). Ak dôjde k vylúčeniu ponuky uchádzača, Objednávateľ určí nové poradie ponúk a vyhodnotí ponuku uchádzača, ktorý sa umiestnil v novo zostavenom poradí na prvom mieste. Objednávateľ následne ponuku s najnižšou cenou letenky označí za úspešnú, ponuku s druhou najnižšou cenou letenky označí za prvú neúspešnú, ponuku s treťou najnižšou cenou letenky označí za druhú neúspešnú, a ďalej pokračuje v poradí.
10. V prípade rovnosti predložených cien (dvaja alebo viacerí uchádzači sa podľa stanoveného kritéria na vyhodnotenie ponúk umiestnia na prvom mieste v poradí) vyzve Objednávateľ prostredníctvom komunikačného systému JOSEPHINE Poskytovateľov, ktorí sa umiestnili na prvom mieste v poradí, na predloženie nových ponúk. Lehota na opätovné predloženie ponuky trvá minimálne 60 minút od odoslania požiadavky na opätovné predloženie ponuky. V opätovne predloženej ponuke môžu uchádzači, ktorí sa umiestnili na prvom mieste v poradí, iba znížiť cenu alebo oznámiť Objednávateľovi, že od predloženej ponuky odstupujú; iné zmeny ponuky nie sú prípustné. Ak uchádzač, ktorý sa umiestnil na prvom mieste v poradí, nepredloží ponuku s nižšou cenou alebo neoznámi, že od svojej ponuky odstupuje, platí jeho pôvodná ponuka predložená na základe pôvodnej požiadavky. Ak ani vyššie opísaným postupom nedôjde k odstráneniu situácie, kedy sa na prvom mieste v poradí umiestnia dvaja alebo viacerí uchádzači, Objednávateľ pristúpi k zrušeniu postupu zadávania zákazky v rámci opätovného otvorenia súťaže. Objednávateľ opätovne otvorí súťaž zadaním novej požiadavky podľa článku 4 alebo článku 5.
11. Ak Poskytovateľ nebude schopný predložiť ponuku v rámci opätovného otvorenia súťaže z dôvodu, že letenka podľa požiadavky nie je dostupná, môže zaslať Objednávateľovi správu prostredníctvom komunikačného systému JOSEPHINE, v ktorej uvedie, že letenka podľa požiadavky nie je dostupná a predložiť alternatívnu ponuku, ktorá nie je v súlade s požiadavkou, pričom Objednávateľ nie je touto ponukou viazaný. Doručenie takejto správy Objednávateľovi v prípade objektívnej nedostupnosti prepravy podľa požiadavky sa na účely vyhodnocovania splnenia povinnosti podľa bodu 3.2 považuje za predloženie ponuky v súlade s Rámcovou dohodu. Podmienka objektívnej nedostupnosti prepravy nemôže byť splnená v prípade, ak ktorýkoľvek z Poskytovateľov predloží ponuku podľa parametrov požadovaných Objednávateľom. V prípade objektívnej nedostupnosti prepravy v zmysle predchádzajúcej vety alebo v prípade, ak žiaden Poskytovateľ v rámci opätovného otvorenia súťaže nepredloží ponuku, Objednávateľ je oprávnený požiadať všetkých Poskytovateľov o pomoc pri riešení vzniknutej mimoriadnej situácie.
12. Po ukončení procesu vyhodnotenia ponúk podľa vyššie uvedených pravidiel v rámci opätovného otvorenia súťaže zašle Objednávateľ všetkým uchádzačom, ktorí predložili ponuku v rámci opätovného otvorenia súťaže, oznámenie o výsledku vyhodnotenia ponúk vrátane poradia uchádzačov (ďalej len „Oznámenie o výsledku“) do 120 minút po uplynutí lehoty na predkladanie ponúk. Uchádzačovi, ktorého ponuka nebude vyhodnotená ako úspešná, bude oznámené, že neuspel, vrátane dôvodov neprijatia predloženej ponuky. V Oznámení o výsledku neúspešnému uchádzačovi Objednávateľ uvedie identifikáciu úspešného uchádzača, informáciu o charakteristikách a výhodách prijatej ponuky, poradie uchádzačov a lehotu v súlade so zákonom č. 343/2015 Z. z. v, ktorej môže uchádzač doručiť námietky. Objednávateľ je oprávnený neprijať úspešnú ponuku v prípade, že táto nespĺňa jeho finančné možnosti, alebo ak nastanú objektívne dôvody pre zmenu alebo úplné zrušenie potreby zabezpečenia leteckej prepravy.
13. Po určení úspešného Poskytovateľa v rámci opätovného otvorenia súťaže a doručení Oznámenia o výsledku úspešný Poskytovateľ vytvorí rezerváciu letenky/leteniek a bezodkladne, avšak najneskôr do 60 minút od doručenia Oznámenia o výsledku, informuje o tejto skutočnosti Objednávateľa na kontaktnú e-mailovú adresu v záhlaví Rámcovej dohody. Na základe úspešnej ponuky Objednávateľ najneskôr do troch (3) pracovných dní od doručenia informácie úspešným Poskytovateľom podľa predchádzajúcej vety doručí úspešnému Poskytovateľovi objednávku, náležitostí ktorej sú uvedené v bode 6.3. Objednávateľ je oprávnený i opakovane predĺžiť rezerváciu vždy o 24 (dvadsaťštyri) hodín, najviac ale do lehoty na stornovanie objednávky alebo letenky podľa bodu 3.9. Ak Objednávateľ nevyhotoví na základe predložených ponúk objednávku v lehote podľa tohto bodu (t. j. v lehote troch pracovných dní od doručenia informácie o rezervácii, resp. v lehote po predĺžení rezervácie podľa predchádzajúcej vety), má sa za to, že požiadal Poskytovateľa o zrušenie rezervácie, Objednávateľ je zároveň oprávnený v lehote na doručenie objednávky podľa tohto bodu požiadať Poskytovateľa o zrušenie rezervácie.
14. Pre zamedzenie pochybností Poskytovateľ nemá nárok na žiadnu odmenu alebo úhradu nákladov či výdavkov, ak Objednávateľ v súlade s týmto článkom Rámcovej dohody zruší postup zadávania zákazky v rámci opätovného otvorenia súťaže, nedoručí úspešnému Poskytovateľovi objednávku podľa bodu 4.13 alebo ak v súlade s touto Rámcovou dohodou zruší rezerváciu.
15. Potvrdenie prijatia objednávky Poskytovateľom podľa bodu 3.10 sa považuje za uzatvorenie zmluvy, ktorým sa realizuje táto Rámcová dohoda. Spolu s potvrdením objednávky doručí Poskytovateľ Objednávateľovi informáciu o povolenej váhe a rozmeroch podpalubnej a príručnej batožiny, ktorú môže zamestnanec Objednávateľa a osoby určené Objednávateľom prenášať pri tomto lete.
16. Zrušenia postupu v rámci opätovného otvorenia súťaže z dôvodu podľa bodu 4.10 alebo z iného relevantného dôvodu Objednávateľ oznámi všetkým Poskytovateľom spolu s odôvodnením zrušenia postupu.
17. V prípade odôvodnených technických problémov komunikačného systému JOSEPHINE, Objednávateľ pri opätovnom otvorení súťaže doručí Poskytovateľom požiadavku na predloženie ponuky elektronickou poštou na emailovú adresu Poskytovateľov uvedenú v Rámcovej dohode, za dodržania princípov rovnakého zaobchádzania, princípu nediskriminácie hospodárskych subjektov, princípu transparentnosti, princípu proporcionality a princípu hospodárnosti a efektívnosti. Na predkladanie a vyhodnotenie ponúk v takomto mimoriadnom prípade sa primerane použijú predchádzajúce body tohto článku Rámcovej dohody.

**Čl. 5**

**Výber Poskytovateľa pri mimoriadnej pracovnej ceste**

1. Na výber Poskytovateľa pri mimoriadnej pracovnej ceste uvedenej v bode 3.5 sa vzťahuje postup uvedený v článku 4 s výnimkami upravenými v tomto článku.
2. Opätovné otvorenie súťaže Objednávateľom pri mimoriadnej pracovnej ceste s cieľom zabezpečenia leteckej prepravy bude prebiehať v ktorýkoľvek kalendárny deň v čase od 08:00 do 16:00 hod formou elektronickej požiadavky.
3. Po vyhodnotení predložených ponúk Objednávateľ zašle Oznámenie o výsledku do 60 minút po uplynutí lehoty na predkladanie ponúk.

**Čl. 6**

**Požiadavka a objednávka**

1. Požiadavku vystavuje Objednávateľ v slovenskom jazyku a zasiela prostredníctvom on­line elektronického systému JOSEPHINE jednotlivých Poskytovateľov.
2. Minimálne náležitosti požiadavky sú:
3. názov a sídlo Objednávateľa,
4. číslo telefónu, faxu, e-mailová adresa Objednávateľa,
5. počet leteniek,
6. označenie miesta odletu a miesta príletu,
7. označenie letovej triedy (ekonomická trieda, biznis trieda a pod.),
8. informácia o tom, či ide o jednosmernú letenku alebo spiatočnú letenku,
9. najskorší možný čas a dátum odletu a najneskorší možný čas a dátum príletu,
10. potrebné a dôležité informácie týkajúce sa podmienok a používania on-line elektronického systému, ak sa bude pri opätovnom otváraní súťaže používať on-line elektronický systém,
11. dátum a čas vystavenia požiadavky,
12. ďalšie informácie a požiadavky súvisiace a potrebné na vypracovanie ponuky a plnenie predmetu Rámcovej dohody.

6.3 Minimálne náležitosti objednávky na zabezpečenie prepravy sú:

1. názov, sídlo, číslo účtu, bankové spojenie, číslo telefónu, číslo faxu, e-mail Objednávateľa,
2. meno a priezvisko osoby poverenej na podanie objednávky,
3. názov, sídlo a IČO Poskytovateľa,
4. číslo objednávky,
5. počet leteniek,
6. meno a priezvisko cestujúcej osoby, ak sú potrebné aj osobné údaje cestujúcej osoby,
7. označenie miesta odletu a miesta príletu,
8. označenie letovej triedy (ekonomická trieda, biznis trieda a pod.),
9. označenie druhu letenky, t. j. informácia o tom, či ide o jednosmernú letenku alebo spiatočnú letenku,
10. čas a dátum odletu, ak ide o jednosmernú letenku; čas a dátum odletu a čas a dátum príletu, ak ide o spiatočnú letenku,
11. informácie o leteckej spoločnosti a informácie o lete,
12. cena letenky,
13. najneskorší čas doručenia letenky,
14. meno a priezvisko a kontaktné údaje osoby poverenej na prevzatie letenky (meno a priezvisko, telefón, fax, e-mail),
15. dátum a čas vystavenia objednávky,
16. ďalšie informácie a požiadavky súvisiace a potrebné na plnenie predmetu Rámcovej dohody.
17. Poskytovateľ sa zaväzuje doručiť letenku v elektronickej forme Objednávateľovi na e-mailovú adresu v čase uvedenom v objednávke.
18. Prevzatie letenky a súlad prevzatej letenky s objednávkou potvrdí osoba poverená na prevzatie letenky uvedená v objednávke.
19. Poskytovateľ je povinný doručiť letenku spolu so všetkými dokladmi, ktoré sa k letenke vydávajú.

**Čl. 7**

**Cena plnenia, platobné podmienky**

1. Cena za leteckú prepravu je cena uvedená v úspešnej ponuke Poskytovateľa.
2. Cena za leteckú prepravu podľa bodu 7.1 je celkovou a konečnou cenou za leteckú prepravu špecifikovanú v objednávke a zahrňuje všetky poplatky a finančné plnenia súvisiace s leteckou prepravou a plnením predmetu Rámcovej dohody, a to najmä cenu letenky, náklady na letiskové poplatky, náklady na palivové poplatky, náklady na vystavenie a doručenie letenky, náklady na rezerváciu letenky, sprostredkovateľské poplatky, poplatky za batožinu, poplatok za check-in, prípadne iné poplatky, ktoré sa viažu na príslušnú leteckú prepravu. Cena za asistenčné služby uvedené v bode 2.3 a cena za informačné služby uvedené v bode 2.4 sú súčasťou ceny za leteckú prepravu uvedenú v bode 7.1 a Poskytovateľ si nemôže účtovať žiadnu ďalšiu odplatu za tieto služby.
3. Cena ponúknutá Poskytovateľom v jeho ponuke musí zohľadňovať všetky relevantné reklamné a marketingové akcie, výhody vernostných programov a výhod, ktoré ponúkajú letecké spoločnosti, pričom tieto výhody sú viazané na Objednávateľa, a nie na prepravovanú osobu. Poskytovateľ je povinný oznámiť a poskytnúť Objednávateľovi všetky výhody a bonusy, ktoré poskytujú letecké spoločnosti z dôvodu plnenia predmetu Rámcovej dohody pri objednanej leteckej preprave alebo pri budúcej leteckej preprave.
4. Celková cena za plnenia podľa Rámcovej dohody nesmie presiahnuť finančný limit plnenia, ktorý je 900 000,00 EUR bez DPH (slovom: deväťstotisíc eur bez DPH). Objednávateľ nie je povinný vyčerpať počas trvania tejto Rámcovej dohody celý finančný limit plnenia uvedený v tomto bode. Celková cena za predmet plnenia je súčet cien za objednané a dodané plnenia na základe tejto Rámcovej dohody všetkými Poskytovateľmi.
5. Poskytovateľ bude faktúry vystavovať na mesačnej báze, teda po uplynutí príslušného kalendárneho mesiaca Poskytovateľ vystaví faktúru za všetky letenky doručené/dodané Objednávateľovi v danom kalendárnom mesiaci a doručí ju v listinnej forme na adresu Objednávateľa. Poskytovateľ k faktúre pripojí vo vzťahu ku každej doručenej/dodanej letenke špecifikáciu účtovanej ceny a jednu kópiu objednávky, pričom faktúra musí obsahovať všetky náležitosti daňového dokladu podľa všeobecne záväzných právnych predpisov.
6. V prípade, že faktúra nebude obsahovať stanovené náležitosti, alebo v nej nebudú uvedené správne údaje podľa Rámcovej dohody, je Objednávateľ oprávnený faktúru vrátiť Poskytovateľovi v lehote desiatich pracovných dní od dňa jej doručenia Objednávateľovi. V tomto prípade sa preruší plynutie lehoty splatnosti a nová lehota splatnosti faktúry začne plynúť dňom doručenia opravenej faktúry.
7. Lehota splatnosti faktúry je 30 dní odo dňa jej doručenia Objednávateľovi.
8. Platby za poskytnuté plnenia budú realizované Objednávateľom bezhotovostným stykom, pričom Objednávateľ neposkytuje Poskytovateľovi žiadne preddavky a zálohy.

**Čl. 8**

**Reklamačné podmienky**

* 1. Ak Poskytovateľ doručí Objednávateľovi chybnú letenku (napríklad na letenke budú uvedené nesprávne alebo neúplné informácie alebo údaje) alebo letenku, ktorá bude v rozpore s objednávkou, alebo ak letenka bude doručená Objednávateľovi oneskorene, Objednávateľ je oprávnený ju odmietnuť a Poskytovateľ je povinný bezodkladne (najneskôr do 24 hodín pred odletom) doručiť Objednávateľovi upravenú letenku v dodatočnej lehote tak, aby nebol ohrozený prílet alebo odlet podľa objednávky. Týmto nie je dotknuté právo Objednávateľa na náhradu škody alebo na zmluvnú pokutu podľa Rámcovej dohody a platných právnych predpisov.

**Čl. 9**

**Zodpovednosť za škodu a sankcie**

1. Zodpovednosť za škodu spôsobenú pri plnení Rámcovej dohody sa riadi príslušnými ustanoveniami zákona č. 513/1991 Zb. Obchodný zákonník v znení neskorších predpisov (ďalej len „zákon č. 513/1991 Zb.“) a ďalšími súvisiacim všeobecne záväznými právnymi predpismi.
2. Účastníci dohody sú povinní predchádzať vzniku škody a urobiť všetky vhodné a primerané opatrenia k odvráteniu hroziacej škody a v prípade vzniku škody urobiť všetky nevyhnutné opatrenia k tomu, aby rozsah škody bol čo najnižší.
3. Účastník dohody, ktorý poruší svoju povinnosť uvedenú v Rámcovej dohode, je povinný nahradiť škodu tým spôsobenú druhému účastníkovi dohody, okrem prípadu, ak preukáže, že porušenie povinností bolo spôsobené okolnosťami vylučujúcimi zodpovednosť podľa zákona č. 513/1991 Zb. Týmto nie je dotknutá povinnosť účastníka dohody zaplatiť v celom rozsahu zmluvnú pokutu.
4. Ak Poskytovateľ nedoručí letenku osobe poverenej na prevzatie letenky ani v čase potrebnom na letiskové odbavenie a spôsobí tým zmeškanie odletu cestujúceho, Objednávateľ má právo na plnú náhradu ceny letenky a náhradu škody, ktorá tým bola Objednávateľovi spôsobená. Právo na zmluvné pokuty uvedené v bode 9.5. týmto nie je dotknuté.
5. Ak Poskytovateľ poruší niektorú zo svojich povinností uvedených v bode 2.3, 2.4, 3.4, 3.9, 3.10, 4.6, 4.13, 6.4, 6.6, 7.3 a 8.1 Rámcovej dohody, Objednávateľ má nárok na zaplatenie zmluvnej pokuty vo výške 1000,- EUR (slovom tisíc eur) za každé porušenie Rámcovej dohody. Týmto nie je dotknutá povinnosť Poskytovateľa nahradiť v celom rozsahu škodu, ktorá vznikla Objednávateľovi v dôsledku porušenia povinnosti Poskytovateľa, ani povinnosť Poskytovateľa uvedená v bode 9.4 a povinnosť zaplatiť zmluvnú pokutu uvedenú v bode 9.6.
6. V prípade nedodržania termínu a času doručenia letenky podľa objednávky Objednávateľa, Poskytovateľ je povinný zaplatiť Objednávateľovi zmluvnú pokutu vo výške 20 % z ceny oneskorene dodanej letenky za každú aj začatú hodinu oneskorenia. Týmto nie je dotknutá povinnosť Poskytovateľa zaplatiť zmluvnú pokutu uvedenú v bode 9.5.
7. V prípade omeškania Poskytovateľa so splnením povinnosti v zmysle čl. 11 bod 11.7 Rámcovej dohody má Objednávateľ právo na zmluvnú pokutu vo výške 300,- € (slovom tristo eur), a to za každý aj začatý deň omeškania, najviac však vo výške 3.000,- € (tritisíc eur) za každý prípad omeškania.
8. V prípade, ak Poskytovateľ poruší povinnosť v zmysle čl. 11 bod 11.6 Rámcovej dohody, a teda bude táto Rámcová dohoda, resp. príslušná objednávka plnená Subdodávateľmi (resp. budú na jej plnení participovať Subdodávatelia), ktorí si riadne nesplnili svoju zákonnú povinnosť zápisu do registra partnerov verejného sektora (ďalej len „Register“) (resp. jeho udržiavania), má Objednávateľ právo na zmluvnú pokutu od Poskytovateľa vo výške 5.000,- € (slovom päťtisíc eur), a to za každého Subdodávateľa a subdodávateľa v zmysle § 2 ods. 1 písm. a) bod 7 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení zákona č. 38/2017 Z. z. (ďalej len „zákon č. 315/2016 Z. z.“), ktorý sa riadne a včas nezapíše do Registra, resp. bude z Registra vymazaný.
9. Zároveň s právom na odstúpenie od Rámcovej dohody podľa § 15 ods. 1 zákona č. 315/2016 Z. z. vzniká Objednávateľovi aj právo na zmluvnú pokutu vo výške 1.000,- € (slovom tisíc EUR) za každý deň existencie dôvodu vzniku práva na odstúpenie od Rámcovej dohody podľa § 15 ods. 1 zákona č. 315/2016 Z. z., pričom toto právo zaniká, ak Objednávateľ odstúpi od Rámcovej dohody v súlade s § 15 ods. 1 zákona č. 315/2016 Z. z. Pre zamedzenie pochybností rovnako zaniká aj právo na odstúpenie od Rámcovej dohody, ak si Objednávateľ uplatní nárok na zmluvnú pokutu.
10. Ak je Objednávateľ v omeškaní so zaplatením faktúry, Poskytovateľ je oprávnený účtovať Objednávateľovi úroky z omeškania platieb vo výške stanovenej podľa § 369 ods. 2 zákona č. 513/1991 Zb.
11. Poskytovateľ je povinný zaplatiť zmluvnú pokutu Objednávateľovi do 30 (tridsiatich) dní od doručenia odôvodnenej výzvy na zaplatenie zmluvnej pokuty.

**Čl. 10**

**Trvanie Rámcovej dohody**

1. Rámcová dohoda sa uzatvára na dobu určitú, a to do vyčerpania finančného limitu uvedeného v bode 7.4, najviac však na 48 mesiacov od dňa nadobudnutia jej účinnosti, podľa toho, ktorá skutočnosť nastane skôr.
2. Túto rámcovú dohodu možno ukončiť pred uplynutím doby podľa bodu 10.1:
3. dohodou účastníkov dohody, k platnosti ktorej sa vyžaduje písomná forma, a to dňom uvedeným v tejto dohode,
4. odstúpením podľa bodu 10.3 a nasl. tejto Rámcovej dohody, pričom Objednávateľ je oprávnený odstúpiť od tejto Rámcovej dohody i len vo vzťahu ku konkrétnemu Poskytovateľovi, každý Poskytovateľ je oprávnený odstúpiť od tejto Rámcovej dohody bez akéhokoľvek následku pre trvanie Rámcovej dohody vo vzťahu k zvyšných Poskytovateľom,
5. výpoveďou zo strany Objednávateľa, a to i bez udania dôvodu, v trojmesačnej výpovednej dobe, pričom výpovedná doba začína plynúť prvým dňom kalendárneho mesiaca nasledujúceho po mesiaci, v ktorom došlo k doručeniu výpovede, pre zamedzenie pochybností Objednávateľ je oprávnený ukončiť túto Rámcovú dohody výpoveďou len vo vzťahu k všetkým Poskytovateľom súčasne.
6. Účastníci dohody môžu odstúpiť od Rámcovej dohody, ak takéto právo vyplýva zo zákona alebo z tejto Rámcovej dohody, a to výlučne z dôvodov a za podmienok stanovených v príslušnom zákone (napr. § 19 zákona č. 343/2015 Z. z., § 15 ods. 1 zákona č. 315/2016 Z. z., podstatné porušenie zmluvy v zmysle § 345 zákona č. 513/1991 Zb.) alebo výslovne uvedených nižšie v tejto Rámcovej dohode. Na odstúpenie od Rámcovej dohody sa vyžaduje písomná forma.
7. Účastníci dohody sa dohodli, že na doručovanie odstúpenia od Rámcovej dohody, výzvy na zaplatenie zmluvnej pokuty podľa bodu 9.11 a výpovede podľa bodu 10.2 písm. c) sa použijú pravidlá zákona č. 160/2015 Z. z. Civilný sporový poriadok v znení zákona č. 87/2017 Z. z., pričom adresami na doručovanie uvedených písomností sú adresy účastníkov dohody uvedené v záhlaví Rámcovej dohody alebo iné adresy účastníkov dohody, ktoré si účastníci dohody písomne a vopred oznámili.
8. Za podstatné porušenie zmluvy Poskytovateľom sa považuje :
9. ak Poskytovateľ poruší povinnosť podľa bodu 3.2 tejto Rámcovej dohody,
10. ak sa v priebehu dvoch po sebe nasledujúcich kalendárnych mesiacoch Poskytovateľ viac ako raz dopustí takého porušenia Rámcovej dohody, s ktorým je spojené právo na zmluvnú pokutu podľa bodu 9.5 a 9.6 tejto Rámcovej dohody,
11. opakované menej závažné porušenie Rámcovej dohody Poskytovateľom, pričom za opakované sa považuje ak nastalo viac ako dvakrát,
12. menej závažné porušenie Rámcovej dohody Poskytovateľom, ktoré Poskytovateľ napriek výzve Objednávateľa neodstráni v primeranej lehote uvedenej v tejto výzve.
13. Objednávateľ je oprávnený odstúpiť od tejto Rámcovej dohody aj v prípade,, ak:
    * 1. sa Poskytovateľ stane spoločnosťou v kríze,
      2. Poskytovateľ vstúpi do likvidácie,
      3. sa proti Poskytovateľovi začne exekučné konanie,
      4. komukoľvek, kto je súčasťou organizácie Objednávateľa alebo akémukoľvek podriadenému či zástupcovi Objednávateľa ponúkne alebo dá úplatok Poskytovateľ alebo jeho podriadený alebo zástupca,
      5. u Poskytovateľa prebehla zmena kontroly, organizačná zmena, zmena právnej formy, zmena štatutárnych orgánov a tieto zmeny nie sú pre Objednávateľa konajúc rozumne a odôvodnene akceptovateľné,
      6. Poskytovateľ stratil spôsobilosť vyžadovanú zákonom č. 343/2015 Z. z.
      7. dôjde k ukončeniu tejto Rámcovej dohode so všetkými ostatnými Poskytovateľmi, teda ak na strane Poskytovateľa zostane 1 (jeden) Poskytovateľ.
14. Na účely vyhodnotenia splnenia podmienok podľa bodu 10.6 písm. g) je Objednávateľ povinný oznámiť všetkým ostatným Poskytovateľom ukončenie tejto Rámcovej dohody s príslušným Poskytovateľom.
15. Za podstatné porušenie tejto Rámcovej dohody Objednávateľom sa považuje, ak je Objednávateľ v omeškaní s platením svojich peňažných záväzkov a toto omeškanie trvá po dobu dlhšiu než 30 dní.
16. Odstúpením Objednávateľa od tejto Rámcovej dohody sa Rámcová dohoda zrušuje ku dňu doručenia odstúpenia Poskytovateľovi, pričom účinky odstúpenia nastávajú len vo vzťahu ku konkrétnemu Poskytovateľovi, ktorému bolo odstúpenie doručené. Trvanie tejto Rámcovej dohody medzi Objednávateľom a ostatnými Poskytovateľmi tým nie je dotknuté. Odstúpením Poskytovateľa od tejto Rámcovej dohody nastávajú účinky odstúpenia vo vzťahu k Objednávateľovi bez toho, aby tým bolo dotknuté trvanie Rámcovej dohody Objednávateľa s ostatnými Poskytovateľmi. Účinky odstúpenia sa spravujú príslušnými ustanoveniami zákona č. 513/1991 Zb. V prípade odstúpenia od tejto Rámcovej dohody si Účastníci Rámcovej dohody ponechajú doposiaľ poskytnuté plnenia, vykonané v súlade s podmienkami uvedenými v tejto Rámcovej dohode a jej prílohách a úhrady za ne. Ohľadom plnení, ktoré neboli riadne ukončené ku dňu zániku Rámcovej dohody, je Poskytovateľ povinný plnenie poskytnúť a Objednávateľ je povinný zaplatiť zaň cenu v súlade s touto Rámcovou dohodou.

**Čl. 11**

**Pravidlá použitia subdodávateľov**

1. Poskytovateľ je oprávnený plniť túto Rámcovú dohodu aj prostredníctvom tretích osôb (ďalej len **„Subdodávateľ“**), pričom Poskytovateľ bez obmedzenia zodpovedá za odbornú starostlivosť pri výbere Subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke. Pre zamedzenie pochybností, ak nie je účastníkmi dohody dohodnuté inak, v prípade využitia Subdodávateľa Poskytovateľ zodpovedá rovnako, akoby Rámcovú dohodu plnil sám.
2. Zoznam všetkých známych Subdodávateľov v čase uzatvorenia tejto Rámcovej dohody, vrátane stručného opisu časti Rámcovej dohody, ktorá bude predmetom subdodávky, rozsahu subdodávky a údajov o osobe oprávnenej konať za Subdodávateľa v rozsahu meno a priezvisko, adresa pobytu, dátum narodenia, je uvedený v Prílohe č. 1 tejto Rámcovej dohody.
3. Akákoľvek zmena a/alebo doplnenie Subdodávateľa je možná len na základe dodatku k tejto Rámcovej dohode. Objednávateľ sa zaväzuje, že bez závažného dôvodu neodoprie uzatvorenie takéhoto dodatku k Rámcovej dohode. Objednávateľ je povinný poskytnúť súčinnosť k uzatvoreniu dodatku k Rámcovej dohode, ktorého predmetom bude zmena a/alebo doplnenie Subdodávateľa, a to tak, aby bol dodatok uzatvorený do 1 (jedného) mesiaca, od kedy ho Poskytovateľ požiada o zmenu a/alebo doplnenie Subdodávateľa a poskytne mu všetky údaje a vysvetlenia na účely posúdenia zmeny a/alebo doplnenia Subdodávateľa.
4. Poskytovateľ je povinný oznámiť Objednávateľovi akúkoľvek zmenu údajov o Subdodávateľovi uvedenom v Prílohe č. 1, a to bezodkladne, najneskôr však do 3 (troch) dní, odkedy k zmene údajov došlo.
5. Pre zamedzenie pochybností, v prípade aktualizácie údajov o Subdodávateľoch už uvedených v Prílohe č. 1, t. j. zmena údajov o existujúcich Subdodávateľoch, nie je potrebné vyhotoviť dodatok k tejto Rámcovej dohode.
6. Poskytovateľ je povinný zabezpečiť, aby jeho Subdodávatelia a subdodávatelia, ktorí napĺňajú definičné znaky partnera verejného sektora podľa § 2 ods. 1 písm. a) bod 7 a § 2 ods. 2 zákona č. 315/2016 Z. z., ktorým v súvislosti s touto Rámcovou dohodou vznikla povinnosť zápisu do Registra v zmysle zákona č. 315/2016 Z. z., boli riadne, včas a po celú dobu trvania tejto Rámcovej dohody zapísaný do Registra.
7. Za účelom kontroly plnenia povinnosti Poskytovateľa v zmysle predchádzajúceho bodu tohto článku Rámcovej dohody je Poskytovateľ povinný kedykoľvek na výzvu Objednávateľa bezodkladne, najneskôr však do 3 (troch) pracovných dní, predložiť Objednávateľovi zoznam všetkých jeho známych Subdodávateľov, ktorí napĺňajú definičné znaky partnera verejného sektora podľa § 2 ods. 1 písm. a) bod 7 a § 2 ods. 2 zákona č. 315/2016 Z. z. a podieľajú sa ako Subdodávatelia na dodaní plnení a/alebo služieb podľa tejto Rámcovej dohody (ďalej len „Zoznam“) a všetky zmluvy so Subdodávateľmi identifikovanými v Prílohe č. 1 Rámcovej dohody, ktorých neuvedie v Zozname a nie sú riadne zapísaní v Registri. Za úplnosť a pravdivosť poskytnutých údajov nesie plnú zodpovednosť Poskytovateľ.

**Čl. 12**

**Ochrana dôverných informácií a osobných údajov**

* 1. Účastníci dohody sa zaväzujú zachovávať mlčanlivosť o dôverných informáciách, o ktorých sa dozvedeli od druhého účastníka dohody pri plnení tejto Rámcovej dohody, resp. v rámci samotného plnenia predmetu tejto Rámcovej dohody. Ak nie je ďalej v tejto Rámcovej dohode ustanovené inak, za dôvernú informáciu sa považuje akýkoľvek údaj, podklad, poznatok, dokument alebo akákoľvek iná informácia, bez ohľadu na formu jej zachytenia:
  2. ktorá sa týka účastníka dohody (informácie o jeho činnosti, štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie o jej technickom a programovom vybavení, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva a všetky ďalšie informácie o účastníkovi dohody),
  3. ktorá bola poskytnutá účastníkovi dohody alebo získaná účastníkom dohody pred nadobudnutím platnosti a účinnosti tejto Rámcovej dohody, pokiaľ sa týka jej predmetu a/alebo obsahu,
  4. ktorá je výslovne účastníkom dohody označená ako „dôverná“, „confidential“, proprietary“ alebo iným obdobným označením, a to od okamihu oznámenia tejto skutočnosti druhému účastníkovi dohody,
  5. pre ktorú je stanovený všeobecne záväznými právnymi predpismi platnými a účinnými v Slovenskej republike osobitný režim nakladania (najmä obchodné tajomstvo, bankové tajomstvo, telekomunikačné tajomstvo, daňové tajomstvo, osobné údaje a utajované skutočnosti).
  6. Dôvernou informáciou nie je táto Rámcová dohoda, informácie, ktoré sa bez porušenia tejto Rámcovej dohody stali verejne známymi, informácie získané oprávnene inak, ako od druhého účastníka dohody a informácie, ktoré je Objednávateľ povinný sprístupniť alebo zverejniť podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov alebo iného právneho predpisu platného a účinného na území Slovenskej republiky.
  7. Poskytovateľ sa zaväzuje, že v súlade s § 79 ods. 2 zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov zaviaže svojich zamestnancov a všetky ďalšie osoby na jeho strane, ktoré sa v rámci plnenia povinností podľa tejto Rámcovej dohody oboznámia s osobnými údajmi, povinnosťou mlčanlivosti.
  8. V prípade ak pre riadne plnenie tejto Rámcovej dohody je nevyhnutné, aby Poskytovateľ v mene Objednávateľa spracúval osobné údaje, ktoré Objednávateľ spracúva ako prevádzkovateľ, zaväzuje sa Poskytovateľ tieto spracúvať výlučne za podmienok stanovených platnou a účinnou legislatívou Slovenskej republiky pre oblasť ochrany osobných údajov, t. j. na základe osobitného právneho titulu (zmluvy s Objednávateľom, prípadne ak je to možné v súlade s danou legislatívou na základe poverenia Objednávateľa, resp. iného obdobného právneho úkonu), v ktorom Objednávateľ stanoví predovšetkým predmet a dobu spracúvania osobných údajov, povahu a účel ich spracúvania, zoznam a rozsah osobných údajov, kategórie dotknutých osôb a povinnosti a práva prevádzkovateľa, ako aj ďalšie podmienky stanovené platnou a účinnou legislatívou Slovenskej republiky pre oblasť ochrany osobných údajov.
  9. Účastníci dohody sa zaväzujú užívať dôverné informácie druhého účastníka dohody výlučne na účel, na ktorý im boli poskytnuté, odovzdané, sprístupnené alebo akýmkoľvek iným spôsobom získané účastníkmi dohody na základe tejto Rámcovej dohody. V prípade, že Objednávateľ poskytne Poskytovateľovi dôvernú informáciu v listinnej podobe, Poskytovateľ je povinný ju bezodkladne po pominutí účelu jej držania vrátiť Objednávateľovi.
  10. Účastníci dohody sa zaväzujú, že dôverné informácie budú ochraňovať najmenej s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti, predovšetkým ich budú chrániť pred náhodným alebo neoprávneným poškodením a zničením, náhodnou stratou, zmenou alebo iným znehodnotením, nedovoleným prístupom alebo sprístupnením alebo zverejnením, pričom ak nie je v tejto Rámcovej dohode ustanovené inak, zaväzujú sa, že bez predchádzajúceho písomného súhlasu druhej zmluvnej strany neposkytnú, neodovzdajú, neoznámia alebo iným spôsobom nevyzradia, resp. nesprístupnia dôverné informácie druhej zmluvnej strany tretej osobe.
  11. Účastníci dohody sa zaväzujú, že upovedomia druhého účastníka dohody o porušení povinnosti mlčanlivosti bez zbytočného odkladu potom, ako sa o takomto porušení dozvedeli.
  12. Povinnosť zachovávať mlčanlivosť sa nevzťahuje na prípady, ak účastníkovi dohody na základe zákona alebo na základe rozhodnutia príslušného orgánu vznikla povinnosť sprístupniť alebo zverejniť dôvernú informáciu druhého účastníka dohody alebo jej časť. O vzniku takejto povinnosti sa budú účastníci dohody vzájomne informovať bez zbytočného odkladu. Rovnako nie je porušením povinnosti mlčanlivosti, ak Poskytovateľ poskytne dôvernú informáciu svojmu Subdodávateľovi; to však len za predpokladu, že Subdodávateľ takúto dôvernú informáciu nevyhnutne potrebuje pre účely plnenia tejto Rámcovej dohody a zároveň ak Poskytovateľ zabezpečí, že Subdodávateľ bude viazaný minimálne v rovnakom rozsahu k ochrane dôverných informácií ako sú viazané zmluvné strany.
  13. Ustanovenia jednotlivých bodov tohto článku Rámcovej dohody zostávajú platné a účinné aj po ukončení tejto Rámcovej dohody.

**Čl. 13**

**Záverečné ustanovenia**

* 1. Táto Rámcová dohoda nadobúda platnosť dňom jej podpisu účastníkmi dohody a účinnosť dňom nasledujúcim po jej zverejnení v Centrálnom registri zmlúv vedeným Úradom vlády Slovenskej republiky vedeným Úradom vlády Slovenskej republiky v súlade s §5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a § 47a zákona č. 40/1964 Zb. Občiansky zákonník v znení neskorších predpisov.
  2. Ak táto Rámcová dohoda neustanovuje inak, akékoľvek zmeny a/alebo dodatky Rámcovej dohody sa môžu vykonať iba na základe dohody obidvoch účastníkov dohody v súlade s § 18 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, a to vo forme písomných a očíslovaných dodatkov k Rámcovej dohode podpísaných oprávnenými zástupcami obidvoch účastníkov dohody, ktoré budú tvoriť neoddeliteľnú súčasť tejto Rámcovej dohody.
  3. Súvisiace práva a povinnosti účastníkov dohody, ktoré nie sú výslovne upravené v tejto Rámcovej dohode, sa riadia zákonom o verejnom obstarávaní, príslušnými ustanoveniami zákona č. 513/1991 Zb. a ostatnými príslušnými právnymi predpismi platnými a účinnými na území Slovenskej republiky.
  4. Ak sa preukáže, že niektoré z ustanovení Rámcovej dohody (alebo ich časť) je neplatné alebo neúčinné, takáto neplatnosť alebo neúčinnosť nemá za následok neplatnosť alebo neúčinnosť ďalších ustanovení Rámcovej dohody (alebo zostávajúcej časti dotknutého ustanovenia), alebo samotnej Rámcovej dohody, pokiaľ to nie je vylúčené v zmysle príslušných právnych predpisov. V takomto prípade sa účastníci dohody zaväzujú bez zbytočného odkladu nahradiť takéto ustanovenie (jeho časť) novým tak, aby bol zachovaný účel sledovaný uzavretím Rámcovej dohody a dotknutým ustanovením. Obdobne budú účastníci dohody postupovať aj v prípade, ak sa zistí, že niektoré z ustanovení tejto Rámcovej dohody je nevykonateľné. Do tohto času platí príslušná úprava podľa slovenského právneho poriadku.
  5. Rámcová dohoda je vyhotovená v šiestich (6) rovnopisoch v slovenskom jazyku, pričom Objednávateľ obdrží štyri (4) rovnopisy a Poskytovateľ dva (2) rovnopis.
  6. Všetky spory, ktoré vzniknú z tejto Rámcovej dohody, vrátane sporov o jej platnosť, výklad alebo ukončenie sa účastníci dohody zaväzujú prednostne riešiť vzájomnými zmierovacími rokovaniami a dohodami oprávnených zástupcov oboch účastníkov dohody. V prípade, že sa vzájomné spory účastníkov dohody vzniknuté v súvislosti s plnením záväzkov podľa tejto Rámcovej dohody alebo v súvislosti s ňou nevyriešia, účastníci dohody sa dohodli a súhlasia, že všetky spory vzniknuté z tejto Rámcovej dohody budú riešené na miestne a vecne príslušnom súde Slovenskej republiky podľa právneho poriadku Slovenskej republiky.
  7. Neoddeliteľnou súčasťou tejto Rámcovej dohody sú nasledujúce prílohy:

1. Príloha č. 1 Zoznam subdodávateľov,
2. Príloha č. 2 Predpokladaný zoznam destinácií.
   1. Účastníci dohody vyhlasujú, že túto Rámcovú dohodu uzatvárajú slobodne a vážne, zmluvná voľnosť účastníkov dohody nie je obmedzená, zmluvné prejavy sú určité a zrozumiteľné, Rámcovú dohodu si prečítali, jej obsahu a právnym účinkom z nej vyplývajúcich porozumeli, Rámcová dohoda nebola podpísaná v tiesni ani za nápadne nevýhodných podmienok a na znak súhlasu s jej obsahom túto Rámcovú dohodu vlastnoručne podpisujú.

**Za Objednávateľa: Za Poskytovateľa:**

V Bratislave dňa V Bratislave dňa

**Príloha č. 1 – Zoznam subdodávateľov**

|  |  |  |  |  |  |  |  |
| --- | --- | --- | --- | --- | --- | --- | --- |
| **P.č.** | **Názov, Sídlo** | **Meno a priezvisko osoby oprávnenej konať za subdodávateľa** | **Dátum narodenia osoby oprávnenej konať za subdodávateľa** | **Adresa pobytu osoby oprávnenej konať za subdodávateľa** | **IČO** | **Predmet subdodávky** | **Rozsah subdodávky** |
| 1. |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

**Príloha č. 2 – Predpokladaný zoznam destinácií**

1. Lisabon

2. Madrid

3. Barcelona

4. Helsinky

5. Washington

6. Ženeva

7. Varšava

8. Kodaň

9. Londýn

10. Amsterdam

11. Brusel

12. Luxemburg

13. Paríž

14. Štrasburg

15. Bukurešť

16. Oslo

17. Rím

18. Zürich

19. Frankfurt nad Mohanom

20. Bazilej

21. Štokholm

22. Dubrovník

23. Zahreb

24. Šibeník

25. Innsbruck

26. Malta

27. Atény

28. Košice

29. Praha

30. Dublin